Tisztelt Lakosság!

Ezúton tájékoztatom a tisztelt lakosságot, hogy a Belügyminisztérium az önkormányzatok közreműködését kérte a **lakosság részéről jelentkező barnakőszén igények előzetes felmérésében**. Az igényfelmérés során **az önkormányzatnak összesített adatokat szükséges rögzítenie**.

Az adatszolgáltatás határidőben való teljesítése érdekében **tisztelettel kérjük a településen élő, barnakőszén-tüzelésre alkalmas fűtőberendezéssel rendelkező lakosságot**, hogy segítse a 2022/2023. évi fűtési szezonra vonatkozóan a várhatóan felhasználásra kerülő barnakőszén mennyiség felmérését Marcaliban.

A települési összesített igény leadásához**szükséges adatok**:

* **az ingatlan címe**
* **barnakőszén mennyisége**(lehetőleg mázsában kifejezve)

**Az igény jelzésének módja:**

* elektronikusan a **muszak@balatonszentgyorgy.hu** címre, vagy
* papír alapon a Balatonszentgyörgyi Közös Önkormányzati Hivatal (8710 Balatonszentgyörgy, Berzsenyi u. 91.)

**Az igénybejelentés** **határideje**: **2022. szeptember 29. (csütörtök)**

**Az igényfelmérés kizárólag a lakossági igények megismerését szolgálja, nem jelent későbbi automatikus támogatást!**

Tisztelettel kérem az érintett lakosságot, hogy adatszolgáltatásával segítse az igényfelmérést!

Marcali, 2022. szeptember 22.

Török Csilla

címzetes főjegyző